polyglot-tagger/wikipedia-language-snippets-filtered huggingface dataset:
நகரத்திற்குத் திரும்பும் அசோக் தன் பெயரை சாம்ராட் என்று மாற்றிக்கொள்கிறான். காவலர் பயிற்சிப்பள்ளியில் பயிலும் சுந்தரின் இரண்டாவது மகள் சந்திரமுகியைச் சந்திக்கிறான். இருவரும் காதலிக்கிறார்கள். பயிற்சி முடித்துக் காவலராக பணியேற்கும் சந்திரமுகி தன் அக்கா மனநிலை பாதிக்கப்படக் காரணமான அசோக்கைத் தேடிக்கண்டுபிடிக்கும் பொறுப்பை ஏற்கிறாள். அவளுடன் கூடவே இருக்கும் அசோக் அவளுக்குத் தேவையான சாட்சிகள் ஒவ்வொருவரையும் கொல்கிறான். மனநிலை பாதிப்பிலிருந்து குணமடையும் தமயந்தியையும் கொல்கிறான்.
சாம்ராட்தான் அசோக் என்று சந்திரமுகி சந்தேகம் கொள்கிறாள். அவனைப் பிடிக்கத் திட்டமிடுகிறான். அவளின் திட்டத்தை அறியும் அசோக் அவளையும் சுந்தரையும் கடத்துகிறான். தான் சுந்தரையும் அவன் குடும்பத்தையும் பழிவாங்குவதற்கான காரணத்தைக் கூறுகிறான். சாம்ராட்டின் தாய், தந்தையரைக் கொன்று அவனை அனாதையாக்கியவன் சுந்தர். அதற்குப் பழிதீர்க்க இப்போது இருவரையும் கொல்லப் போவதாக சொல்கிறான். காவல்துறை அங்கு வர அப்போது ஏற்படும் சண்டையில் சுந்தரைக் கொன்று இறக்கிறான் சாம்ராட்.
சாம்ராட் 1997 ஆம் ஆண்டு ராம்கி மற்றும் வினிதா நடிப்பில், சி. தினகரன் இயக்கத்தில்,லட்சுமிகுமார் தயாரிப்பில், மனோஜ் சரண் இசையில் வெளியான தமிழ் திரைப்படம். இரா லெவின் எழுதிய எ கிஸ் பிஃபோர் டையிங் என்ற நாவலைத் தழுவி இப்படம் எடுக்கப்பட்டது.
சாமிக்கண்ணு வின்சென்ட் கோயம்புத்தூரில் தென்னிந்தியாவின் முதல் சினிமாவை உருவாக்கினார். இவர் டென்ட் சினிமா என்ற முறையை உருவாக்கினார். சேலம் மற்றும் கோயம்புத்தூரில் போன்ற திரைப்பட ஸ்டூடியோக்கள் கட்டப்பட்டன. சென்னையில் விஜய வாஹினி ஸ்டுடியோ மற்றும் ஜெமினி ஸ்டுடியோஸ் கட்டப்பட்டன. தென்னிந்திய மொழிகள் திரைப்படத்தின் மையமாக சென்னை விளங்கியது.
தென்னிந்திய சினிமா துவக்கத்தில் சுயமாக வளர்ச்சியடைந்தது. மேலும் தென்னிந்திய தொழில்நுட்ப வல்லுநர்கள் பிற மொழிப்படங்களில் வேலை பார்க்கும் வாய்ப்பு, வியாபாரா ரீதியிலான வெற்றி , உலகமயமாக்கல் போன்ற காரணங்களினால் தென்னிந்திய சினிமா வளர்ச்சி பெற்றது. இதனை தென்னிந்திய திரைப்பட சம்மேளன வர்த்தக நிறுவனம் கட்டுப்படுத்துகிறது. தமிழ் மற்றும் தெலுங்கு திரைப்படத் துறையின் வருவாய் 36% ஆகும்.
தென்னிந்தியத் திரைப்படத்துறை என்பது ஐந்து வெவ்வேறு திரைப்படத்துறைகள் ஒன்று சேர்ந்த கூட்டமைப்பாகும். தமிழ், கன்னடம், மலையாளம், தெலுங்கு மற்றும் துளு ஆகிய திரைப்படத் தொழில் நிறுவனங்களை ஒன்றிணைத்தது. சென்னை, பெங்களூரு, கொச்சி, ஐதராபாத்து மற்றும் மங்களூர் போன்ற நகரங்களை போன்ற நகரங்களை தலைமை இடங்களாக கொண்டு இயக்குகின்றன.
2013இல் வெளியான சாய் கோகுல் ராம்நாத் இயக்கிய மற்றொரு நகைச்சுவைத் திரைப்படமான கண்ணா லட்டு தின்ன ஆசையா என்ற படத்தில் பணியாற்றிய பல கலைஞர்கள் இப்படத்தில் பணியாற்றுவதாக சூன் 2013இல் தகவல்கள் வெளியானது சாய் கோகுல் ராம்நாத் இயக்கிய "ஷிவானி" என்ற மற்றொருத் திரைப்படம் வெளியாகவில்லை.இப்படத்தில் சேது, விசாகா சிங் மற்றும் நுஷ்ராத் பரூச்சா போன்றோர் முக்கிய பாத்திரங்களில் நடித்திருந்தனர். இவர்களுடன் சந்தானம் மனநல மருத்துவர் பாத்திரத்தில் நடித்திருந்தார் 2013 ஆம் ஆண்டின் பிற்பகுதியில் இந்தப் படம் தொடங்கியது, இந்தி நடிகை நுஷ்ராத் பரூச்சா 2013 ஆம் ஆண்டின் மத்தியில் படத்தில் மற்றொரு கதாநாயகியாக நடிக்க ஆரம்பித்தார். 2014 ஆம் ஆண்டின் முற்பகுதியில் படப்பிடிப்பு முடிவடைந்தது, தயாரிப்பாளர்கள் மே 2014 இல் திரைப்படத்தை வெளியிடும் நோக்கத்தை வெளிப்படுத்தினர், ஆனால் அந்த வெளியீடு பின்னர் தள்ளி வைக்கப்பட்டது.
2014 ஆம் ஆண்டின் முற்பகுதியில்படப்பிடிப்பு முடிவடைந்தாலும், தயாரிப்பாளர்கள் 2015 ஆம் ஆண்டின் பிற்பகுதியில் வரை பொருத்தமான நேரத்தில் வெளியிடப்படாதது, பல தேதிகள் அறிவிக்கப்பட்டு, இறுதியாக அது நவம்பர் 27, 2015 இல் வெளியிடப்பட்டது. ஜனவரி 1, 2016 இல் இந்த திரைப்படத்திற்கான முன்பதிவு ஆரம்பிக்கப்பட்டது, ஆனால் மீண்டும் தள்ளி வைக்கப்பட்டது. இறுதியில் மார்ச் 25, 2016 அன்று இந்த திரைப்படம் வெளியிடப்பட்டது, இதனால் 3 ஆண்டுகளாக தாமதமானது. இப்படத்தின் தொலைக்காட்சி ஒளிபரப்பு உரிமையை சன் தொலைக்காட்சி நிறுவனம் பெற்றது.
வாலிப ராஜா 2016இல் வெளிவந்தத் தமிழ் நகைச்சுவைத் திரைப்படம். சாய் கோகுல் ராம்நாத், தயாரிப்பு முரளி. இப்படத்தில் சேது, விசாகா சிங் மற்றும் நுஷ்ராத் பரூச்சா போன்றோர் முக்கிய பாத்திரங்களில் நடித்திருந்தனர். இவர்களுடன் சந்தானம் ஒரு முக்கிய பாத்திரத்தில் நடித்திருந்தார். இப்படத்தின் தயாரிப்பு சூன் 2013 இல் தொடங்கி மார்ச் 25, 2016 அன்று வெளியிடப்பட்டது. விமர்சகர்களிடமிருந்து மிகவும் எதிர்மறை விமர்சனங்களையே பெற்றது.
ஒலித்தொகுப்பை ராதன் மேற்கொண்டுள்ளார். நடிகர் கமல்ஹாசன் தலைமையில் சூன் 2014 அன்று பாடல்கள் வெளியிடப்பட்டது. ஒலிப்பதிவு கலவையான விமர்சனங்களைப் பெற்றது.
அங்கேரியின் பெசுட்டு மற்றும் பாரிசுக்கு இடையில் 1842-1845 ஆண்டுகளுக்கிடையில் நடைபெற்ற அஞ்சல்வழி ஆட்டங்களின் அடிப்படையிலிருந்து இத்திறப்பிற்கான பெயர் உருவானது. ஆனால் 18 ஆம் நூற்றாண்டில் கோசியோ என்ற இத்தாலிய சதுரங்க வீர்ரே இத்திறப்பைக் குறித்து ஆய்வு மேற்கொண்டார். ரெசிவ்சுகி, ஆர்ட்டு. முன்னாள் உலகச் சாம்பியன் பெட்ரோசியன், சிம்சுலோவ் போன்ற கிராண்டு மாசுட்டர்கள் எப்போதாவது இந்தத் திறப்புடன் ஆட்டத்தைத் தொடங்குவதுண்டு. ஆனால் வலிமையான பாதுகாப்பு முன்னேற்பாட்டு அமைப்புகளுடன் விளையாடுவர்.
ஒருவேளை 4.4 என்று கருப்பு விளையாடினால் 5. 4 என்று விளையாடலாம். ஆட்டம் சிகாட்சு ஆட்டத்தின் ஒரு வகைக்கு மாறிவிடும். வெள்ளைக்கு இட அனுகூலம் கிடைக்கும். 5.3 என்று விளையாடுவது பலவீனமாக நகர்வாகும். 5.3?! என கருப்பு விளையாடும் என்ற நம்பிக்கையில் ஆடும் நகர்வு அதுவாகும். உடனே வெள்ளை 6. 5!
என நகர்த்தி விரைவான வெற்றியை நெருங்கிவிடலாம் என்பது வெள்ளையின் திட்டம். 1974 ஒலிம்பியாடு போட்டியில் மிட்யோர்டு-சிகார்ப் ஆட்டத்தில் கருப்பு இப்படியான ஒரு ஆட்டத்தில் தோற்க நேர்ந்தது.
4 என்ற வலிய தாக்குதலுக்கு கண்டிப்பாக கருப்பு தேர்ந்தெடுத்து பதில் சொல்லியாக வேண்டிய நிலையை உண்டாக்குகிறது. நவீன கால போட்டிகளில் இத்துவக்கம் எப்போதாவது காணப்படுகிறது.
7 என்ற நகர்வை விளையாடுவதால் கருப்பு கியுக்கோ பியானோவின் , இவான்சு பலியாட்டத்தின் , இரு குதிரைகள் தடுப்பாட்டத்தின் போன்ற சில சிக்கல்களைத் தவிர்க்க நினைக்கிறார். வெள்ளையின் தாராள நகர்வுக்கு போதிய இடம் கிடைக்கிறது. தடைபட்ட இடத்தினை விடுவிக்க கருப்பு ஆட்டக்காரர் தயாராக வேண்டிய நிலை அமைகிறது.
ஜேம்ஸ் வசந்தனால் இயற்றப்பட்டது. படத்தின் இசை வெளியீட்டு விழா சென்னை 14 டிச 2014 அன்று நடைபெற்றது. நமிதா, தனுஷ், விக்ரம் பிரபு, விமல், கே.எஸ்.ரவிகுமார், ராதா ரவி, விஜயகுமார், ஏ வெங்கடேஷ், அபிராமி ராமநாதன், எ.எல் அழகப்பன், ஜி சிவா, மதன் கர்கி, ஸ்ரீபிரியா, லிசி பிரியதர்ஷன், சாந்தான பாரதி, மெயில்சாமி, ஜேம்ஸ் வசந்தன், எ.எல் விஜய், நிரோவ் ஷா, கலிபுலி எஸ் தனு, மோகன் ராமன், லக்ஷ்மி ராமகிருஷ்ணன், ஆர்.கே. செல்வமணி, பாரத், வி. சேகர், கே. ராஜன், ஆர்.பீ. சௌதிரி, ராம்கி, நிரோஷா, பாபி சிம்ஹா, மனோபாலா, லிஸ்டின் ஸ்டீபன், சுசீந்திரன், மோகன், நரேன் போன்ற பல பிரபலங்கள் இப்படத்தின் இசை வெளியீடு நிகழ்வில் கலந்து கொண்டார்கள்.
இந்த படத்தின் படப்பிடிப்பு 14 மே 2014 அன்று தொடங்கியது. படத்தின் முன்னணி நடிகையாக லட்சுமி ராய் இருப்பதாக சில அறிக்கைகள் முதலில் தெரிவித்தனர் பின்பு இல் வெளியான நான் ராஜாவாக போகிறேன் என்ற திரைப்படத்தில் நடித்து வந்த மலையாள நடிகை சரயு மற்றும் அவானி மோடியை இறுதியாக படக்குழுவினர் தெர்வுசெய்தனர். இருவரும் நடிகைகளாக இருந்தனர் ஆனால் பின்னர் ஓவிய மற்றும் மீரா நந்தன் ஆகியோர் மாற்றப்பட்டனர். கன்னட நடிகர் அருண் சாகர் இந்தப் படத்தில் எதிர்மறையான கதாபாத்திரங்களில் தனது நடிப்பை வெளிப்படுத்தியுள்ளார் மேலும் இந்தப் படத்தின் மூலமாக அருண் சாகர் தமிழில் அறிமுகமானார்.
சண்டமாருதம் என்பது 2015 இல் வெளிவந்த தமிழ்த் திரைப்படமாகும்.இது அதிரடி திரைப்படம் வகையைச் சார்ந்ததாகும். 2014 ஆம் ஆண்டு மே மாதத்தில் படத்திற்கான பூசை போடப்பட்டு படப்பிடிப்பு ஆரம்பிக்கப்பட்டது. 2015 ஆம் ஆண்டு எஸ். வெங்கடேஷ் அவர்கள் இயக்கியத்தில் சரத்குமார் நடிப்பில் வெளிவந்த திரைப்படம் சண்டமாருதம். சண்டை காட்சிகள் மற்றும் திகில் சுவாரசியம் நிறைந்த படமாக அமைந்தது மேலும் இப்படத்தில் சரத்குமார் இரட்டை வேடத்தில் நடித்துள்ளார்.
3பலகையின் மையப் பகுதியில் சிப்பாய்களின் பெரும்பான்மையை அதிகரித்து பின்னர் ராசாவை தாக்குவதற்கான இடவசதியை ஏற்படுத்திக் கொள்ள வெள்ளை திட்டமிட்டு அதற்காக முன் தயாரிப்பில் போட்வினிக் ஈடுபடுகிறார். கருப்பின் குதிரை 3 சதுரத்தில் புறக்காவல் பணிக்காக நிறுத்தப்படுகிறது என்றாலும் வெள்ளைக் காய்களின் முன்னேற்றத்தை அதனால் தடுக்க முடியவில்லை. 18. 3
போட்வினிக் கேபபிளாங்கா இருவருக்கும் இடையிலான சதுரங்கப் போட்டி 1938 ஆம் ஆண்டு நெதர்லாந்து நாட்டின் ராட்டர்டேம் நகரில் நடைபெற்ற ஏ.வி.ஆர்.ஓ சதுரங்கப்போட்டியின் 11 ஆவது சுற்றில் இடம்பெற்றது. வெள்ளைக் காய்களுடன் விளையாடிய போட்வினிக் முன்னாள் உலக சதுரங்க சாம்பியனான கேபபிளாங்காவை வீழ்த்தி வெற்றி பெற்றார். சதுரங்க வரலாற்றில் இந்த ஆட்டம் மிகவும் பிரபலமான ஆட்டமாகும் எனக் கருதிய காரி காசுப்பரோ பின் வருமாறு எழுதியுள்ளார்.
போட்வினிக்கு கேபபிளாங்காவுக்கு எதிராக விளையாடிய அந்த ஆட்டம் அவரது வாழ்க்கை முழுவதற்குமாக கிடைத்த ஒரே ஆட்டமாகும். மிகவும் புத்திசாலித்தனமும் இரண்டு முதல் பரிசுகளுக்கு சமமான மதிப்புள்ள ஆட்டமது என்று மட்டும் அதை கருதமுடியாது. ஆனால் அந்த ஆட்டம் ஓர் இறவாத புகழ் பெற்ற ஆட்டம் என்றும் ஒப்புமை கூற முடியாத ஒரு பாரம்பரிய ஆட்டம் என்றும் காசுப்பரோ குறிப்பிட்டுள்ளார் !
சென்னையின் மதங்கள் என்பது மதப்பிரிவுகளில் பிரதானமாக இந்து மதம், இசுலாம், கிறித்துவம், சீக்கியம், சைன மதம், பௌத்தம், மற்றும் சொராட்ரியம் போன்ற பல்வேறு மதங்கள் பின்பற்றிய சமயக் கோட்பாடுகளைக் கொண்டது. மும்பை, டெல்லி மற்றும் கொல்கத்தாவைப் போலவே பல்வேறு இந்திய இனத்தாரைச் சேர்ந்த பல்வேறு சமூகங்களுள் ஒன்றடக்கியதாகும். இந்தியாவில் பெரும்பாலான மக்கள் இந்து மதத்தைப் பின்பற்றி வருகின்றனர். மற்ற இந்திய நகரங்களைப் போலவே, சென்னையிலும் இந்துக்கள் அதிகம் உள்ளனர். சென்னை நிறைய மத நம்பிக்கைகளுக்கு மையமாக உள்ளது. 2001ஆம் ஆண்டு மக்கள்தொகைக் கணக்கெடுப்பின்படி, இந்துக்கள் பெரும்பான்மையாகவும் , முஸ்லிம்கள் , கிறித்துவர் , சைனர்கள் , சீக்கியர்கள் , பௌத்தர்கள் என்ற எண்ணிக்கையில் அடங்குவர்.
சென்னைக்கு கிறித்தவ அப்போஸ்தலர் புனித தோமா என்பவரால் கிறித்துவம் அறிமுகப்படுத்தப்பட்டது, பொது ஊழி 52 மற்றும் பொ.ஊ. 70ஆம் நூற்றாண்டுகளுக்கு இடையில் பிரசங்கிக்கப்பட்டதாக நம்பப்படுகிறது. இயேசு கிறிஸ்துவின் பன்னிரெண்டு அப்போஸ்தலர்களில் ஒருவரான புனித தோமையார் மலை இறந்த பின்னர் நகரத்தின் தெற்குப் பகுதியான மயிலாப்பூரில் புனித தோமையார் மலையில் புதைக்கப்பட்டார். நகரத்தின் மிகப் பழமையான கல்லறையான சான் தோம் பசிலிக்கா என்ற கல்லறை 16 ஆம் நூற்றாண்டில், போர்த்துகீசிய ஆராய்ச்சியாளர்களால் புனித தோமையார் கல்லறைக்கு அருகில் கட்டப்பட்டது. சென்னையில் மற்ற இந்திய நகரங்களைவிட சென்னையில் 7.6 சதவிகிதத்திற்கும் அதிகமான கிறித்துவர்கள் வசிக்கின்றனர்.
சீக்கியர்கள் நகரம் தோன்றிய போதே சென்னைக்கு வந்து சேர்ந்துள்ளனர். இதற்கான அதிகாரப்பூர்வ பதிவுகள் ஏதும் இல்லை என்பதால் அறியப்படவில்லை. இருப்பினும், இந்தியப் பிரிப்புக்கு முன்பும், அதற்குப் பின்னரும் அவர்கள் இடம் பெயர்ந்துள்ளதாக கூறப்படுகிறது. 2012ஆம் ஆண்டளவில், சுமார் 300 சீக்கியக் குடும்பங்கள் நகரத்தில் இருந்தன. 1949 இல் நிறுவப்பட்ட ஸ்ரீகுருநானக் சத்சங்க சபா, சமூக, மத மற்றும் ஆன்மீக நடவடிக்கைகளுக்கான ஒரு மையமாக இருந்துள்ளது. இது, சிறப்பான சந்தர்ப்பங்களில் மற்றும் திருவிழாக்களின் போதும் நகரில் சீக்கியர்களின் குடும்பங்கள் கூடும் பொதுவான மையமாகும்.
இந்து மதம் சென்னையின் பூர்வீக மதமாகும். நாடெங்கும் உள்ளதுபோல் இந்நகரிலும் இந்து மதம் தொன்றுதொட்டு இருந்து வந்துள்ளது. சென்னை நகரின் பகுதிகளாக அமைந்துள்ள கோவில் நகரங்களான மயிலாப்பூர் , திருவல்லிக்கேணி, திருவொற்றியூர், சைதாப்பேட்டை மற்றும் திருவான்மியூர் போன்ற இடங்களுக்கு நாயன்மார்கள் என்று அழைக்கப்பட்ட சைவ துறவிகள் வருகை புரிந்தனர். வாயிலார் நாயனார் நாயனார் என்பவர் மைலாப்பூரில் பிறந்து வளர்ந்துள்ளார். திருஞானசம்பந்தமூர்த்தி நாயனாரின் பாடல்களில் மயிலாப்பூரைப் பற்றிய குறிப்புகள் காணப்படுகின்றன.
இஸ்லாம் சென்னையின் இரண்டாவது பெரிய மதமாகும். 2001 மக்கள் தொகை கணக்கெடுப்பின் படி, சென்னையின் மக்கள்தொகையில் 9.4 சதவீத மக்கள் இஸ்லாமியர்களாவர். சென்னை முஸ்லீம்களில் பெரும்பான்மையானவர்கள் சுன்னி பிரிவினர் ஆவர். சியா இசுலாம் பிரிவினர் சிறிய அளவில் இருக்கின்றனர். சென்னையில் பெரும்பான்மையான முஸ்லீம் மக்கள் தமிழ் பேசுபவர்கள் என்றாலும், ஒரு சிறிய பிரிவினர் தமிழ் கலந்த உருது மொழி பேசுபவர்களாக காணப்படுகின்றனர்.
நகரத்தில் வடக்கு இந்திய மற்றும் தமிழ்ச் சைனர் சமூகத்தினர் இருவரும் உள்ளனர். சுமார் 100 சைனக் கோயில்கள் வடக்கிந்திய சைனர்களால் கட்டப்பட்டிருக்கிறது, அதே நேரத்தில் சுமார் 1,500 தமிழ்ச் சைன குடும்பங்களுக்கு 18 தமிழ் சைனக் கோயில்களே உள்ளன.
சர்-இ போல் , என்பது ஆப்கானிஸ்தானின் முப்பத்தி நான்கு மாகாணங்களில் ஒன்றாகும். இந்த மாகாணமானது நாட்டின் வடபகுதியில் உள்ளது. இதன் எல்லைகளாக மேறிகிலும் வடக்கிலும் ஜௌஸ்ஜான் மாகாணம் மற்றும் பால்க் மாகாணம் உள்ளன. தெற்கில் கோர் மாகாணம் உள்ளது. கிழக்கில் சமங்கன் மாகாணம் உள்ளது. மாகாணமானது ஏழு மாவட்டங்களாக பிரிக்கப்பட்டுள்ளது. மாகாணத்தில் 896 கிராமங்கள் உள்ளன. இதன் மக்கள் தொகையானது 532,000 ஆகும். இது பல இன பழங்குடி மக்களைக் கொண்ட. கிராமப்புற சமூகமாக உள்ளது. இந்த மாகாணமானது வட ஆப்கானித்தானின் அரசியல்வாதியான சயீத் நாசிம் மிஹன்பரஸ்ட் ஆதரவுடன் 1988 இல் உருவாக்கப்பட்டது. மாகாணத்தின் தலைநகராக சர்-இ போல் நகரம் உள்ளது.
16ஆம் நூற்றாண்டின் துவக்கத்திலிருந்து 18ஆம் நூற்றாண்டின் இடைக் காலம்வரை, இந்த மாகாணத்தை புகாரின் கான்னேட்டுகள் ஆண்டனர். 1750ஆம் ஆண்டில் ஒரு நட்பு உடன்படிக்கை ஏற்பட்டு அதனால் இப்பகுதியானது புகாராவின் முராத் பெக் என்பவரால் அகமது ஷா துரானிக்கு வழங்கப்பட்டது. அதன்பிறகு இப்பகுதி துராணியப் பேர‍ரிசின் ஒரு பகுதியாக ஆனது. துராணியர்களைத் தொடர்ந்து இப்பகுதியானது பராக்ச்சாய் வம்சத்தால் ஆளப்பட்டது. 19 மற்றும் 20ஆம் நூற்றாண்டுகளில் நடந்த மூன்று ஆங்கிலோ-ஆப்கானிய போர்களின்போது இப்பகுதி பிரித்தானியரால் தாக்கப்படவில்லை. 1980களில் நடந்த ஆப்கான் சோவியத் போர் வரை சுமார் நூறு ஆண்டுகளுக்கு இப்பகுதி அமைதியாக இருந்தது.
மாகாணத்தின் தற்போதைய ஆளுநர் மொஹமட் சஹிர் வஹாத் ஆவார். மாகாணத்தின் தலைநகராக சர்-இ போல் நகரம் உள்ளது. மாகாணத்தின் அனைத்து சட்ட அமலாக்க நடவடிக்கைகளும் ஆப்கானிய தேசிய காவல்துறை கையாள்கிறது. மாகாண காவல்துறைத் தலைவர் காபூல் உள்துறை அமைச்சகத்தின் பிரதிநிதியாக உள்ளார். ஏஎன்பி உட்பட, மற்ற ஆப்கான் தேசிய பாதுகாப்பு படை போன்றவற்றிற்கு நேட்டோ தலைமையிலான படைகளின் ஆதரவு உள்ளது.
சர்-இ போல் மாகாணமானது குறிப்பாக இதன் தெற்குப் பகுதியானது ஒரு மலைப்பாங்கான மாகாணமாகும். இந்த மாகாணத்தின் பரப்பளவு 16,360 கிமீ. ஆகும். மாகாணத்தின் நான்கில் மூன்று பங்கு பகுதியானது மலைப்பாங்கான அல்லது அரை மலைப்பாங்கான நிலப்பகுதியாகும், மேலும் ஏழில் ஒரு பங்கு நிலப்பகுதியானது சமவெளிப் பகுதியாகும். மாகாணமானது ஏழு மாவட்டங்களாக பிரிக்கப்பட்டுள்ளது. இதில் 896 கிராமங்கள் உள்ளன.
சையட் அன்வார் ரஹ்மத்தி, அஜிஸா ஜலிஸ், சயீத் அன்வர் சதாத், முகமது ஹொசைன் ஃபாஹிமி, சையெத் முகம்மது ஹொசைன் ஷெரிஃபி பால்காபி, ஹாஜி கைர் முகமது இமாக் ஆகியோர் சர்-இ போல் மாகாணத்தில் இருந்து தேர்ந்தெடுக்கப்பட்டு தற்போதுள்ள ஆப்கானித்தான் மக்களவை உறுப்பினர்களாவர்.
ஆடாம ஜெயிச்சோமடா 2014 ஆம் ஆண்டு கருணாகரன், பாபி சிம்ஹா மற்றும் விஜயலட்சுமி நடிப்பில், பத்ரி இயக்கத்தில் வெளியான தமிழ் திரைப்படம். அஜித்குமார் நடித்த மங்காத்தா திரைப்படத்தில் இடம்பெற்ற பாடல் வரியான "ஆடாம ஜெயிச்சோமடா" என்பது இப்படத்தின் தலைப்பாக வைக்கப்பட்டது. இப்படம் துடுப்பாட்ட விளையாட்டுப் போட்டிகளில் நடக்கும் ஊழல் பற்றிக் கூறுகிறது. நடிகர் சிவா இப்படத்தின் மூலம் வசனகர்த்தாவாக அறிமுகமாகிறார். படம் வணிகரீதியில் வெற்றி பெற்றது.
தமிழ் வெப்துனியா: திரைப்படத்தில் ஒரு காட்சியில் தனிக் கழிவறை வேண்டும் எனக் கேட்பது, அவரது ஒற்றைக் குரல் இல்லை. இந்தியாவில் உள்ள அனைத்துப் பெண்களின் கோரிக்கை. அதை வெட்கப்படாமல் திரையில் நடித்ததன் மூலம், அவர் இந்தத் தேவையை உலகறியச் செய்திருக்கிறார். அதற்காக அவரையும் இயக்குநர் பத்ரியையும் பாராட்டலாம்.
படத்தின் இசையமைப்பாளர் சான் ரோல்டன். இப்படத்தின் பாடல் வெளியீட்டு விழா சென்னையில் நடைபெற்றது. சுந்தர் சி. வெளியிட கே. பாக்யராஜ் மற்றும் டி. ராஜேந்தர் பெற்றுக்கொண்டனர். பாடலாசிரியர்கள் பா.விஜய், ரமேஷ் வைத்யா, ஜி.கே.பி. மற்றும் சான் ரோல்டன்.
தி இந்து தமிழ்: விளையாட்டில் நடக்கும் ஊழல்களை பேசிய படங்களான லீ, வல்லினம், எதிர்நீச்சல் ஆகிய படங் களின் வரிசையில் தன்னையும் இணைத்துக் கொண்டிருக்கிறது ‘ஆடாம ஜெயிச்சோமடா’.
தமிழ்ச்சினிடாக்: கோடிக்கணக்கணக்கான இந்தியப் பெண்களின் மனதில் ஒளிந்திருக்கும் ஒரு விஷயத்தை இந்தப் படத்தில் பதிவு செய்திருப்பதற்காக இயக்குநருக்கு ஒரு அன்பான பாராட்டு.
நியூ தமிழ் சினிமா: கிரிக்கெட் சூதாட்டம் பற்றி படத்தில் சிறுவர்களின் கிரிக்கெட்டை வைத்தே எளிய விளக்கம் கொடுக்கும் போது நிமிர்கிறார் பத்ரி.
கல்யாண் சுந்தரம் மற்றும் கே. வி. கே. சுந்தரம் எனவும் அழைக்கப்பட்ட கல்யாண் வைத்தியநாதன் குட்டூர் சுந்தரம், , இந்தியாவின் முதல் பொதுச் செயலாளராகவும் , இந்தியாவின் இரண்டாவது தலைமை தேர்தல் ஆணையராகவும் பணிபுரிந்தவர் ஆவார். 1968-71 காலப்பகுதியில் இந்தியாவின் ஐந்தாவது சட்ட ஆனையத்திற்கு அவர் தலைமை தாங்கினார். இந்திய சுதந்திரத்தைத் தொடர்ந்து மொழியியல் கோட்பாடுகளுடன் வரையப்பட்ட மாநிலங்களாக இந்தியாவை உருவாக்கும் வழிகாட்டியாக இருந்த வெள்ளை அறிக்கையை தயாரித்த முக்கிய அதிகாரி ஆவார். இதற்காக, அவர் தனிப்பட்ட நன்றி மற்றும் அதிக பாராட்டுக்களை லார்ட் லூயிஸ் மவுண்ட்பேட்டனிடமிருந்து பெற்றார். அவர் ஒரு சமஸ்கிருத அறிஞர் ஆவார், சமஸ்கிருத எழுத்தாளர் காளிதாசனின் படைப்புகளை ஆங்கில பார்வையாளர்களுக்கு மொழி பெயர்த்தார். சுந்தரம் 1968 ஆம் ஆண்டில் இந்திய அரசால் வழங்கப்பட்ட இரண்டாவது உயர்ந்த குடிமகன் விருதான பத்ம விபூசண் விருதைப் பெற்றார்.
1935 ஆம் ஆண்டில் இந்திய அரசின் சட்டம் அமல்படுத்தப்பட்டது, இது இந்திய மாகாணங்களில் தேர்ந்தெடுக்கப்பட்ட ஒரு சட்டமன்றத்தை அமைப்பதற்கு வழிவகுத்தது. இந்தியா சுதந்திரம் கொடுக்கும் திசையில் முதல் நடவடிக்கைகளில் இதுவும் ஒன்று. சுந்தரம் அதில் ஒரு முக்கிய பங்கு வகித்தார். பிரித்தானிய அதிகாரத்துவம் இந்தியாவை ஆளும் இந்தியாவின் தற்போதைய கட்டமைப்புகளை மறுசீரமைக்க விரும்பியது. ஆங்கிலேயர்கள் கட்டுப்பாட்டிற்குட்பட்ட நூற்றுக்கணக்கான பிரித்தானிய இந்தியாவின் தற்போதைய எல்லைகளை கவனத்தில் எடுத்துக் கொண்டனர். இந்த ஆவணத்தை தயார் செய்ய சுந்தரம் 1936 இல் நியமிக்கப்பட்டார். இந்த வெள்ளை அறிக்கை இந்தியாவை மறுசீரமைப்பதற்கான அடிப்படைத் தளமாக ஆனது; பட்டேல் மற்றும் வி.பி. மேனன் ஆகியோர், உடன்படிக்கைக்குரிய ஓய்வூதியத்திற்காக இந்திய யூனியனுடன் பிரபுக்களை அனுமதிப்பதை உறுதிப்படுத்தவும் பயன்படுத்தினர். சுந்தரம் இந்த வேலையை மேற்பார்வையிட முடிந்தது.
சுந்தரம் , சென்னை மாகாணத்திலுள்ள குட்டூர் கிராமத்தைச் சேர்ந்தவர். அவர் 1904 இல்,ஒரு பேராசிரியருக்குப் பிறந்தார். இவர், ஆக்ஸ்போர்டிலுள்ள மாநிலக் கல்லூரி மற்றும் கிறிஸ்டி சர்ச்சின் முன்னாள் மாணவராவார். இவர் 1925 இல் இந்திய சிவில் சர்வீஸ் பயிற்சிக்கு தன்னைப் பதிவு செய்தார். சுந்தரம் இரண்டு முறை திருமணம் செய்து கொண்டார். அவரது முதல் மனைவி லட்சுமி 1934 இல் இறந்தார். பின்னர் அவர் கலைஞரான அமிர்தா ஷெர்கில்லின் சகோதரி இந்திரா ஷெர்கில் என்பவரை மணந்தார். இவர்களுக்கு விவன் என்கிற ஒரு மகன் உண்டு. விவன் ஒரு கலைஞனாக இருந்தார்.
1958 ஆம் ஆண்டு சட்ட மந்திரி பதவி முடிவடைந்த பின்னர் சுந்தரம் தலைமை தேர்தல் ஆணையர் பதவி வகித்த இரண்டாவது நபர் ஆவார். 1967ஆம் ஆண்டில், 1968இல் சட்ட ஆனையத்தின் தலைவர் பதவியில் இருந்து விலகினார். அதே ஆண்டில் பத்ம விபூசண் விருது பெற்றார். பின்னர், 1971இல், அசாம் மற்றும் நாகாலாந்து எல்லைப் பிரச்சினையில் உதவுவதற்காக மீண்டும் ஆலோசரகராக பணியேற்றார். சுந்தரம், செப்டம்பர் 23, 1992 அன்று, வயது முதிர்வினால் புது தில்லியில் இறந்தார்.
சுந்தரம் 1927 ஆம் ஆண்டு மத்திய மாகாணங்களில் தனது ஐசிஎஸ் தொழில் வாழ்க்கையைத் தொடங்கினார். இவர், 1931 ஆம் ஆண்டு நாக்பூரில் ஒரு சீர்திருத்த அதிகாரியாக மாகாண மட்டத்தில் பணியாற்றுவதற்கு முன்னர் அவர் மாவட்டங்களில் முதன்முதலில் பணியாற்றினார். அங்கு, நீதிபதி ஆணையராக இருந்த சர் ராபர்ட் மக்னியர் பின்னர் சுந்தரம் பற்றிக் குறிப்பிடும் போது, இவர், சில இளைய சட்ட வல்லுநர்களில் ஒருவராக இருந்தார் என கூறியுள்ளார்.
பனிரெண்டாம் வகுப்பு பயிலும் மாணவன் சிந்துராஜ் என்கிற சிந்து , ஆசிரியையான தன் அக்கா போர்க்கொடி மற்றும் ராணுவ அதிகாரியான அண்ணன் சந்தோஷ் ஆகியோருடன் வாழ்ந்து வருகிறான். போர்க்கொடி தன் தம்பிகளுக்காக எதுவும் செய்யும் குணம் கொண்டவள். நன்கு படிக்கும் சக மாணவியான தமிழ்ச்செல்வி, சிந்துவை வெறுக்கிறாள். தேர்வில் வெற்றிபெற்ற சிந்து தன் நண்பர்களுடன் கல்லூரியில் படிக்க பட்டணம் செல்கிறான்.
கல்லூரியில், திவ்யா சிந்துவை விரும்புகிறாள். கல்லூரி பாட்டு போட்டியில் பங்குபெற்று முதல் பரிசு பெறுகிறான் சிந்து. சிந்துவை தன் பெற்றோருக்கு அறிமுகப்படுத்த ஆசைப்பட்டாள் திவ்யா. ஆனால், சிந்து பல காரணங்களால் தந்திப்பதை தவறவிட்டான். பின்னர், குடிபோதையில் சிந்து திவ்யாவை தவறாக பேச, கோபம் கொண்ட திவ்யா, சிந்துவை வெறுத்து தன் பெற்றோர்களுடன் அமெரிக்கா சென்றுவிடுகிறாள்.
இதற்கிடையில், ஊர் திரும்பும் சந்தோஷிற்கு தமிழ்ச்செல்வியை திருமணம் செய்து வைக்க விரும்பினாள் போர்க்கொடி. ஆனால், தமிழ்செல்வி அதை மறுத்துவிட்டாள். பின்னர் நிச்சயமாகும் தமிழ்செல்வியின் திருமணம், வரதட்சணையின் காரணமாக நின்றுவிடுகிறது. சிந்துவும் தமிழ்ச்செல்வியும் திருமணம் செய்துகொள்கிறார்கள். பின்னர் என்னவானது என்பதே மீதிக் கதையாகும்.
துள்ளும் காலம் ஏ. சாரனா இயக்கத்தில், 2005 ஆம் ஆண்டு வெளிவந்த இந்தியத் தமிழ்த் திரைப்படமாகும். லட்சுமி தயாரிப்பில், எஸ். பி. பூபதி இசை அமைப்பில், 29 ஜூலை 2005 ஆம் தேதி வெளியானது. ஷங்கர், ஹீரா, மேகா, வினிதா, ராஜீவ், ஸ்ரீமன், பல்லவி, ரஜினி நிவேதா, குமரிமுத்து மற்றும் பலர் நடித்துள்ளனர்.
ஷங்கர், ஹீரா, மேகா, வினிதா, ராஜீவ், ஸ்ரீமன், பல்லவி, ரஜினி நிவேதா, குமரிமுத்து, காதல் சுகுமார், கொட்டாச்சி, பயில்வான் ரங்கநாதன், மேனேஜர் சீனா, முருகன், மிமிகிரி செந்தில், தரீக்கா, விவேகா.
இந்தப் படத்தின் பின்னணி மற்றும் பாடல்களின் இசையை அமைத்தது எஸ். பி. பூபதி ஆவார். விவேகா, விக்டர் தாஸ், கிருதயா ஆகியோர் எழுதிய பாடல்கள் 2005 ஆண்டு வெளியானது.
தெலங்காணாவின் சமையலில் ரொட்டிக்கு ஒரு சிறப்பான இடமுண்டு, சோள ரொட்டி, கம்பு ரொட்டி, சொஜ்ஜா ரொட்டி அல்லது சர்வ பின்டி மற்றும் அரிசி ரொட்டி போன்ற ரொட்டி வகைகள் தயாரிக்கப்படுகின்றன. தெலுங்கானாவில் புளி கொண்டு தயாரிக்கப்படும் குழம்பு வகை புலுசு மற்றும் கூரா என்றழைக்கப்படுகிறது. நன்கு வறுக்கப்பட்டு வேப்புடு என்றழைக்கப்படும் உணவு வகை உட்பட. கோடி புலுசு மற்றும் மாம்சம் வேப்புடு போன்றவை இறைச்சி வகைகளில் பிரபலமான உணவுகள் ஆகும். குத்தி வங்க்காயா
வேகவைத்த பருப்பு கொண்டு சிறப்பு ஈர்ப்பாக வேர்க்கடலை சேர்க்கப்பட்டு சமைப்பது வழக்கமாகும். அரிசி மற்றும் ரொட்டியுடன் இதனை உட்கொள்வார்கள், இதில் கரீம்நகர் மாவட்டத்தில் , முந்திரி பருப்புகள் சேர்க்கப்படுகின்றன.
தெலங்காணா உணவு வகை என்பது தெலங்காணா பகுதியின் தனித்துவமான ஒரு உணவு வகையாகும். தக்காண பீடபூமியில் அமைந்துள்ள தெலங்காணா மாநிலம் சிறுதானியம் மற்றும் ரொட்டி போன்றவைகளை அடிப்படையாக கொண்டுள்ளது. சோளம் மற்றும் கம்பு போன்றவை தெலங்காணாவின் மிகவும் முக்கியத்துவம் வாய்ந்த உணவாகும். மகாராஷ்டிரா, சத்தீஸ்கர் மற்றும் வடமேற்கு கர்நாடகா ஆகியவற்றின் அருகாமையால், தக்காண பீடபூமியின் உணவு வகைகளின் சில ஒற்றுமைகள் மற்றும் வேறுபாடுகளை இது பகிர்ந்து கொள்கிறது.
தெலங்காணாவில் கூரா என்பது போட்டி மற்றும் புளிச்சை இலைகளிலிருந்து தயாரிக்கப்படும் கோங்குரா ஆகியவை அடங்கும். பொட்லகாய் புலுசு என்கிற புடலங்காய் குழம்பு தினசரி உணவுகளில் ஒன்றாகும். சக்கிளம் என்கிற முறுக்கு, தசரா மற்றும் சங்கராந்தி போன்ற திருவிழாக்களில் அரிசி மாவு கொண்டு செய்யப்படும் மிகவும் சுவையான மற்றும் பிரபலமான தென்னிந்திய சிற்றுண்டி வகைகளில் ஒன்றாகவும் உள்ளது.
தெலங்காணாவில் பல பாணியிலான சமையல் வகைகள் உள்ளன. கிராமங்களில், மக்கள் மரத்தூள் மற்றும் கொத்து அடுப்புகள் கொண்ட பாரம்பரிய முறைகளைப் பயன்படுத்துகின்றனர்.
இந்திய சுதந்திர இயக்கத்தின் தோற்றம் அதன் அடிப்படை உரிமைகள் மற்றும் கட்டளை கோட்பாடுகளை கொண்டிருந்தன மேலும் சுதந்திரத்தின் மதிப்பை அடையவும், சமூக நலன்களை அடைவதற்கும் உறுதிப்படுத்தியது. வரலாற்று இங்கிலாந்தின் உரிமைகள், ஐக்கிய அமெரிக்காவின் உரிமைகள் மற்றும் பிரான்சின் மனித உரிமைகள் போன்ற வரலாற்று ஆவணங்கள் இந்தியா அரசியலமைப்பு உரிமைகளின் வளர்ச்சி வரலாற்று ஆவணங்கள் மூலம் ஈர்க்கப்பட்டன. 1925 ஆம் ஆண்டு அன்னி பெசண்ட் தயாரித்த காமன்வெல்த் ஆஃப் இந்தியா மசோதாவில் குறிப்பிட்ட ஏழு அடிப்படை உரிமைகளான தனிப்பட்ட சுதந்திரம், மனசாட்சி சுதந்திரம், கருத்து சுதந்திரம், சட்டசபை சுதந்திரம், பாலினம், இலவச அடிப்படை கல்வி மற்றும் பொது இடங்களின் இலவச பயன்பாடு போன்ற கோரிக்கைகளை உள்ளடக்கியது. அடிப்படை விதிகள் பின்னர் 1976 ஆம் ஆண்டில் 42 வது திருத்தம் மூலம் அரசியலமைப்பில் சேர்க்கப்பட்டது.
போன்றவை இந்திய அரசியலமைப்பின் சில பிரிவுகள் ஆகும். இந்த பிரிவுகள் அரசாங்க கொள்கைகளை உருவாக்கவும், அரசாங்க கொள்கைக்கான மசோதாக்களின் உரிமைகள் மற்றும் குடிமக்களின் நடத்தைக்கும் ஒரு அரசியலமைப்பு சட்டமூலத்தை கொண்டுள்ளது. இந்த பிரிவுகள் அரசியலமைப்பின் முக்கிய கூறுகளாகக் கருதப்படுகின்றன, 1947 முதல் 1949 வரை இந்திய அரசியலமைப்பு சட்டமூலத்தை அடிப்படயாக கொண்டு உருவாக்கப்பட்டது. இந்த அடிப்படை உரிமைகள் அனைத்து குடிமக்களின் அடிப்படை மனித உரிமைகளாக வரையறுக்கப்படுகின்றன. இனம், இடம், மதம், சாதி, பிறப்பு மற்றும் பாலினம் ஆகியவற்றை இந்த உரிமைகள் அரசியலமைப்பின் மூன்றாம் பாகத்தில் வரையறுக்கப்பட்டுள்ளன.
அரசியலமைப்பின் மூன்றாம் பாகத்தில் உள்ளடங்கிய அடிப்படை உரிமைகள், அனைத்து இந்தியர்களுக்கும் சிவில் உரிமைகள் வழங்கப்படுவதோடு அனைத்து இந்தியர்களுக்கும் குடி உரிமைகள் உத்தரவாதம், அதே நேரத்தில் குடிமக்களின் உரிமைகளை பாதுகாப்பதற்கான ஒரு கடமையாக இது இருக்கும். ஒரு தனிநபரின் சுதந்திரத்தை ஆக்கிரமிப்பதில் இருந்து மாநிலத்தை தடுக்கிறது. சமத்துவ உரிமை, சுதந்திர உரிமை, சுரண்டலுக்கு எதிரான உரிமை, மத சுதந்திரம், கலாச்சார உரிமை, கல்வி உரிமைகள், சொத்துரிமை மற்றும் அரசியலமைப்பு ஏற்பாடுகள் உள்ளிட்ட ஏழு அடிப்படை உரிமைகள் அரசியலமைப்பின் மூலம் வழங்கப்பட்டன.
சமத்துவ உரிமை என்பது அரசியலமைப்பின் முக்கிய உத்தரவாதங்களில் ஒன்றாகும். இது சட்டம் 14-16 ஆகியவற்றில் உள்ளடங்கியுள்ளது. சமத்துவத்தின் பொதுவான கொள்கைகளை சட்டத்தின் முன்பு பாரபட்சமின்றி ஒருங்கிணைக்கிறது மேலும் 17-18 ஆகிய பிரிவுகள் சமூகத்தின் சமத்துவத் தத்துவத்தை உள்ளடக்கியது. 14 வது பிரிவின் படி சட்டத்திற்கு முன் சமத்துவ உரிமை, இந்தியாவின் எல்லைக்குள் உள்ள அனைத்து நபர்களுக்கும் சட்டத்தின் சமமான பாதுகாப்பு ஆகியவற்றை உத்தரவாதம் செய்கிறது.
ரேனிகுண்டா 2009இல் தமிழ் மொழியில் வெளிவந்த அதிரடித் திரைப்படம் ஆகும். இதை எழுதி இயக்கியவர் ஆர். பன்னீர்செல்வம், இப்படத்தில் ஜானி, சனுஷா, மற்றும் நிஷாந்த் ஆகியோர் நடித்துள்ளனர். இளம் குற்றவாளிகள், குற்றங்களை செய்ய தூண்டிய காரணங்களை பற்றிய படமாகும். ஆந்திரப் பிரதேசத்திலுள்ள ரேணிகுண்டா என்ற நகரத்தின் பெயரைக் கொண்டது, அங்கு நடக்கும் நடவடிக்கையின் ஒரு பகுதியை பிரதிபலிக்கிறது. 2012இல் இப்படம் தெலுங்கு மொழியில் மாற்றம் செய்து ஆந்திரப் பிரதேசத்தில் வெளியிடப்பட்டது. 2016இல் "மாண்டியா டு மும்பை" என்ற பெயரில் கன்னட மொழியில் வெளியிடப்பட்டது.
படத்திற்கு கணேஷ் ராகவேந்திரா இசையமைத்திருந்தார் மற்றும் பாடல்களை பிறைசூடன், யுகபாரதி மற்றும் நா. முத்துக்குமார் ஆகியோர் எழுதியிருந்தனர்.